OpenLLM-France/wikimedia huggingface dataset:
# Consuelo González Ramos

Consuelo González Ramos (Villamayor de Campos, 7 de juny de 1877 - ?),també coneguda pels seus pseudònims Celsia Regis i Doñeva de Campos, va ser una periodista, infermera i feminista espanyola del segle xx. Va ser infermera durant la Guerra d'Àfrica, vivències que plasmaria a l'obra La dona espanyola en la campanya del Kert (1912). Defensora del vot de la dona, va ser fundadora el 1917 de la publicació femenina La Voz de la Mujer, que va dirigir fins a 1931. També va fundar la Asociación Nacional de Mujeres Españolas (1918), la Federación Internacional Feminista (1919) i la Unión del Feminismo Español (1924). Era partidària d'un feminisme conservador i catòlic i donà suport a la Dictadura de Primo de Rivera. Va col·laborar en el diari de Melilla El Telegrama del Rif.

## Notes

* ↑ Blanco y Sánchez, 1925, p. 469.
* ↑ Rota, 2014, p. 207.
* ↑ Vidal Valiña, 2014, p. 75.
* ↑ Regis, 1926, p. 2.
* ↑ Lorenzo Arribas, 2007, p. 151-152.
* ↑ Vidal Valiña, 2014, p. 73-88.
* ↑ Fagoada de Bartolomé, 1985, p. 126.
* 1 2 Rota, 2014, p. 211.
* ↑ Marín, 2013, p. 20-26.

## Bibliografia

* Blanco y Sánchez, Rufino. Elementos de literatura española e hispanoamericana. 3a. Tip. de la "Revista de archivos, bibliotecas y museos", 1925.
* Fagoaga de Bartolomé, Concha. La Voz y el Voto de Las Mujeres, 1877-1931. Icaria, 1985. ISBN 9788474261073.
* Lorenzo Arribas, Josemi. «Tensiones militarismo/antimilitarismo». A: Escritoras y periodistas en Madrid (1876-1926). dirigida por Asunción Bernárdez Rodal. Área de Gobierno de Empleo y Servicios a la Ciudadanía, Dirección General de Igualdad de Oportunidades y Ayuntamiento de Madrid, 2007, p. 125-175. ISBN 978-84-690-6131-2.
* Marín, Manuela «Colonialismo, género y periodismo. Cuatro mujeres españolas en las guerras con Marruecos (1909-1927): Carmen de Burgos, Consuelo González Ramos, Teresa Escoriaza y Margarita Ruiz de Lihory». Clepsydra: revista de estudios de género y teoría feminista. Universidad de La Laguna, 12, 2013, pàg. 11-42. Arxivat de l'original el 2015-04-02. ISSN: 1579-7902 [Consulta: 7 juny 2016]. Arxivat 2015-04-02 a Wayback Machine.
* Regis, Celsia «El feminismo en provincias. Por tierras de Catillas [sic. Una agrupación femeninas [sic]]». La Voz de la Mujer, 116, 25-06-1926, pàg. 1-2. Arxivat de l'original el 2015-04-02 [Consulta: 7 juny 2016]. Arxivat 2015-04-02 a Wayback Machine.
* Rota, Ivana. «Celsia Regis, La Voz de la Mujer (1917-1931) y la formación de la mujer tipógrafa y periodista». A: Escritoras españolas en los medios de prensa. 1868-1936. Editorial Renacimiento, 2014, p. 207-236. ISBN 9788484728801.
* Sánchez, Pedro «Notas bibliográficas». África Española [Madrid], 1, 30-07-1913, pàg. 59-62. ISSN: 2171-7532.
* Vidal Valiña, Carmen Marina «Viajeras españolas a Marruecos, entre la defensa del colonialismo y la atención a las mujeres del "Oriente doméstico"». Sociocriticism. Universidad de Granada, 29, 1-2, 2014, pàg. 73-88. ISSN: 0985-5939.
# Lost City

Lost City és una concentració de població designada pel cens dels Estats Units a l'estat d'Oklahoma. Segons el cens del 2000 tenia 809 habitants.

## Demografia

Segons el cens del 2000, Lost City tenia 809 habitants, 279 habitatges, i 234 famílies. La densitat de població era de 13,4 habitants per km².
Dels 279 habitatges en un 41,2% hi vivien nens de menys de 18 anys, en un 67,4% hi vivien parelles casades, en un 11,5% dones solteres, i en un 16,1% no eren unitats familiars. En el 13,6% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,17.
Per edats la població es repartia de la següent manera: un 30,4% tenia menys de 18 anys, un 7,9% entre 18 i 24, un 27,1% entre 25 i 44, un 25,6% de 45 a 60 i un 9% 65 anys o més.
L'edat mediana era de 35 anys. Per cada 100 dones de 18 o més anys hi havia 97,5 homes.
La renda mediana per habitatge era de 29.118 $ i la renda mediana per família de 31.932 $. Els homes tenien una renda mediana de 27.566 $ mentre que les dones 20.357 $. La renda per capita de la població era d'11.629 $. Entorn del 16,7% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lost City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Lost City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Leoš Faltus

Leoš Faltus (Jablonné nad Orlicí (Pardubice), 21 de juliol, 1937 - Idem. 14 de maig, 2024), va ser un compositor i pedagog musical txec.

## Vida i obra

Faltus va estudiar piano amb Anna Skalicka al Conservatori de Brno de 1952 a 1958 i composició amb František Suchy i Osvald Chlubna des de 1955. Del 1958 al 1962 va continuar els seus estudis a l'Acadèmia de Música Janáček (JAMU) amb Vilém Petrželka i Theodor Schaefer, i del 1969 al 1971 hi va realitzar un postgrau en música electrònica i experimental.
Després del seu servei militar bàsic, Faltus va ensenyar piano i teoria musical a l'Acadèmia de Música de Břeclav de 1964 a 1968. Fins al 1990 va exercir de professor a la Facultat d'Educació de la Universitat de Masaryk, i després de la seva habilitació el 1990 va ser degà de Ciència, Arts, Recerca i Relacions Internacionals.
L'any 1992 es va traslladar a la JAMU i va dirigir inicialment el Departament de Composició i Direcció de la Facultat de Música, i també va impartir classes de composició. L'any 1998 va ser nomenat professor i l'any 2000 va ser elegit vicerector d'Investigació, Desenvolupament i Relacions Internacionals.
A més de les obres escèniques (incloses dues òperes i un ballet), les obres de Faltu inclouen música de cambra i vocal, així com obres orquestrals, com ara diverses simfonies, un concert per a violí, un concert per a contrabaix i un concert per a fagot. Des de 1978 treballa en l'edició crítica completa de les obres de Leoš Janáček. Juntament amb Miloš Štědroň va reconstruir les seves partitures de la Simfonia del Danubi i el Concert per a violí, i també va organitzar una sèrie de Danses de Moràvia per a violí i piano.

## Referències

* ↑ Zemřel hudební skladatel a pedagog Leoš Faltus. In: jamu.cz. 2024, abgerufen am 7. November 2024 (tschechisch).

## Fonts

* musica.cz - Faltus Leoš
* musicbase.cz - Faltus Leoš
* Lèxic de Leoš Janáček - Faltus, Leoš
# Dickie Roberts: Former Child Star

Dickie Roberts: Former Child Star és una comèdia estatunidenca de Sam Weisman estrenada el 2003.

## Argument

Dickie Roberts, un antic nen estrella, ara amb 35 anys, està convençut que ha perdut completament la seva infantesa a conseqüència de la seva celebritat. Incapaç de fer altra cosa, decideix doncs contractar una família d'acollida, pensant així poder recrear l'atmosfera familiar de la seva infantesa perduda...

## Repartiment

* Mary McCormack: Grace Finney
* Craig Bierko: George Finney
* Scott Terra: Sam Finney
* Jenna Boyd: Sally Finney
* Alyssa Milano: Cyndi
* Jon Lovitz: Sidney Wernick
* Michael Buffer: Ell mateix
* Emmanuel Lewis: Ell mateix
* Sasha Mitchell: Home al semàfor vermell
* Tom Arnold: Ell mateix
* Danny Bonaduce: Ell mateix
* Corey Feldman: Ell mateix
* Dustin Diamond: Ell mateix
* Rachel Dratch: Secretari de B.Reiner
* Rob Reiner: Ell mateix
* Doris Roberts: Peggy Roberts
* Dick Van Patten: Ell mateix
* Edie McClurg: Sra. Gertrude
* Ambyr Childers: Barbie
* Valerie Perri: Professor d'audició
* Ashley Edner: Heather Bolan
* Meghan Faye Gallagher: Janice
* David Soul: Ell mateix
* Jeff Chase: Home al cotxe
* Brendan Fraser: Ell mateix
* Charlene Tilton: Ella mateixa
* Lindsey Dann: Periodista
* Michelle Ruben: Noia del ring

## Referències

* ↑ «Dickie Roberts: Former Child Star». The New York Times.
# Ahrenviölfeld

Ahrenviölfeld (frisó septentrional Årnfjål, danès Arenfjoldemark) és un municipi del districte de Nordfriesland, dins l'Amt Viöl, a l'estat alemany de Slesvig-Holstein. És a 15 kilòmetres al sud de Husum. El 31 de desembre del 2023 tenia 236 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
# Mercat Central de Sabadell

El Mercat Central de Sabadell és un edifici de Sabadell obra de l'arquitecte municipal Josep Renom situat a la plaça del Mercat.

## Història

L'Ajuntament encarregà a Renom el nou projecte de plaça del mercat en els terrenys del que s'havia anomenat Camp de la Sang. El 2 de març de 1927 es presenta un avantprojecte que és definitivament aprovat el 28 del mateix mes. A partir d'aquí el projecte es desenvolupà amb rapidesa. El 2 de maig ja es posa la primera pedra. Les obres de construcció van finalitzar el 1930 i l'edifici va ser considerat a l'època com un model de mercat municipal.

## Arquitectura

De planta quadrada irregular, té un nivell destinat a allotjar les cambres i els magatzems (sota el qual hi ha ara, un aparcament), i un de superior, amb les parades de venda. En el projecte original es preveien diversos tipus de parades segons la seva especialització, que s'ha anat perdent.
Són remarcables les entrades dels quatre punts d'accés, als vèrtexs, amb portes de grans dimensions amb escales d'alçada i disseny variable adaptades al desnivell del terreny.
En un dels xamfrans hi ha una cúpula que té estructura de fusta recolzada sobre una anella octogonal de murs d'obra i el dipòsit de l'aigua que hi ha a l'interior. És recoberta per un acabat de pissarra que és sustentat per quatre paraments verticals que formen un volum de planta rectangular.
La coberta de l'edifici té unes mesures mitjanes de 52,5 x 65 m i té una alçada al centre de la nau de 22 m que s'aconsegueix amb un complex sistema d'estructures metàl·liques.
El 2 de març del 2004 s'hi van dur a terme obres de rehabilitació per adaptar-lo als nous temps.

## Referències

* ↑ Barberà, Jaume. «Del Camp de la Sang a la plaça del Mercat». Diari de Sabadell, 10-12-2019. [Consulta: 3 desembre 2022].
* ↑ «Plaça del Mercat». Ajuntament de Sabadell. [Consulta: 3 desembre 2022].
* ↑ «Sabadell inaugura la remodelació del Mercat Central amb diversos actes aquest cap de setmana». Corporació Catalana de Mitjans Audiovisuals, 27-02-2004. [Consulta: 3 desembre 2022].

## Enllaços externs

* Pàgina web del Mercat Central de Sabadell
* Vídeo de la història del mercat Arxivat 2011-03-02 a Wayback Machine.
# Die Fremde

Die Fremde (lit. ‘L'estrangera’) és una pel·lícula de drama de 2010 dirigida per Feo Aladag. L'obra, estrenada el 13 de febrer de 2010 a la Berlinale, va ser seleccionada com la candidata alemanya per competir per l'Oscar a la millor pel·lícula de parla no anglesa de la 83a edició dels Premis de l'Acadèmia.
Basada en la vida de Hatun Sürücü, la pel·lícula relata la solitària lluita que emprèn una mare d'origen turco-alemany per tal d'obtenir la seva emancipació. Confrontada amb dos diferents cultures d'uns irreconciliables valors, la jove serà víctima d'un tràgic desenllaç.

## Argument

Umay, una jove de 25 anys nascuda i educada a Berlín, decideix abandonar Istanbul cansada dels sistemàtics maltractes i vexacions a les quals la sotmet el seu marit turc. Acompanyada del seu petit fill Cem, a Berlín Umay confia rebre el suport de la seva família, la qual es veu inesperadament confrontada entre les tradicionals convencions que regeixen la cultura turca i l'amor per la seva filla.
Quan s'assabenta dels traïdorencs plans del seu pare kade, que ha acabat cedint a la pressió de la comunitat turca i al seu peculiar sentit de l'honor, Umay es nega a retornar Cem al seu pare i la jove no té més remei que apel·lar a la policia per tal de ser alliberada de la casa on ella i el seu fill són retinguts contra voluntat.
Acollits a una residència social, Umay pretén començar una nova i emancipada vida alhora que es nega a trencar els vincles amb els seus pares i germans. Això no obstant, Kade considera que Umay ha humiliat i ferit l'honor de tota la família amb la seva actitud, i rebutja a filla i net mentre demana consell a Turquia.
Els esforços d'Umay per reconciliar la família, controntats als severs valors de la comunitat turca, provocaran una sèrie de violents episodis que culminaran amb un crim d'honor en el qual l'innocent Cem és qui acaba perdent la vida.

## Referències

* ↑ German Films Service + Marketing GmbH: When We Leave (Die Fremde) represents Germany in the race for the 83rd Academy Awards Arxivat 2010-10-27 a Wayback Machine., 17 de setembre de 2010. (anglès)
* ↑ «Die Fremde». IMDb.
# Lluita als Jocs Olímpics d'estiu de 1968

Als Jocs Olímpics d'Estiu de 1968 celebrats a Ciutat de Mèxic (Mèxic) es disputaren 16 proves de lluita, totes elles en categoria masculina. Es realitzaren vuit proves en lluita lliure i vuit proves més en lluita grecoromana entre els dies 17 i 26 d'octubre de 1968 a la Pista de Gel d'Insurgentes.
Participaren 297 lluitadors de 46 comitès nacionals diferents.

## Resum de medalles
### Lluita grecoromana

| Prova | Or | Argent | Bronze |
| – 52 kg | Petar Kirov | Vladimir Bakulin | Miroslav Zeman |
| – 57 kg | János Varga | Ion Baciu | Ivan Kochergin |
| – 63 kg | Roman Rurua | Hideo Fujimoto | Simion Popescu |
| – 70 kg | Muneji Munemura | Stevan Horvat | Petros Galaktopoulos |
| – 78 kg | Rudolf Vesper | Daniel Robin | Károly Bajkó |
| – 87 kg | Lothar Metz | Valentin Oleynik | Branislav Simić |
| – 97 kg | Boyan Radev | Nikolai Yakovenko | Nicolae Martinescu |
| + 97 kg | István Kozma | Anatoly Roshchin | Petr Kment |

### Lluita lliure

| Prova | Or | Argent | Bronze |
| – 52 kg | Shigeo Nakata | Richard Sanders | Chimedbazaryn Damdinsharav |
| – 57 kg | Yojiro Uetake | Donald Behm | Aboutaleb Talebi |
| – 63 kg | Masaaki Kaneko | Enyu Todorov | Shamseddin Seyed-Abbasi |
| – 70 kg | Abdollah Movahed | Enyu Valchev | Danzandarjaagiin Sereeter |
| – 78 kg | Mahmut Atalay | Daniel Robin | Tömöriin Artag |
| – 87 kg | Boris Gurevich | Jigjidiin Mönkhbat | Prodan Gardzhev |
| – 97 kg | Ahmet Ayık | Shota Lomidze | József Csatári |
| + 97 kg | Alexander Medved | Osman Duraliev | Wilfried Dietrich |

## Medaller

| Posició | País | | | | Total |
| 1 | Japó | 4 | 1 | 0 | 5 |
| 2 | Unió Soviètica | 3 | 5 | 1 | 8 |
| 3 | Bulgària | 2 | 3 | 1 | 6 |
| 4 | Hongria | 2 | 0 | 2 | 4 |
| 5 | RDA | 2 | 0 | 0 | 2 |
| 5 | Turquia | 2 | 0 | 0 | 2 |
| 7 | Iran | 1 | 0 | 2 | 3 |
| 8 | França | 0 | 2 | 0 | 2 |
| 8 | Estats Units | 0 | 2 | 0 | 2 |
| 10 | Mongòlia | 0 | 1 | 3 | 4 |
| 11 | Romania | 0 | 1 | 2 | 3 |
| 12 | Iugoslàvia | 0 | 1 | 1 | 2 |
| 13 | Txecoslovàquia | 0 | 0 | 2 | 2 |
| 14 | Grècia | 0 | 0 | 1 | 1 |
| 14 | RFA | 0 | 0 | 1 | 1 |
# Amatoxina

Les amatoxines són un grup de substàncies tòxiques, o més concretament hepatotòxiques, que es troba en bolets verinosos com l'Amanita phalloides (farinera borda, cogoma verda), altres espècies d'amanites i la Conocybe filaris. Actua destruint el fetge i els ronyons. Hi ha vuit tipus d'amatoxines (amanina…). No es coneix cap antídot contra els seus efectes.
Les amatoxines actuen lentament, no importa com d'elevada siga la dosi. La seva acció és bloquejar la transcripció de les ARN polimerasa 1 i 2 en les eucariotes; és a dir bloqueja tota síntesi proteica en cèl·lules. Tal vegada les amatoxines s'acomoden en un lloc simètric en la polimerasa o bé en el complex ADN/RNA polimerasa.
Provoca dolor d'estómac, nàusees, vòmits, diarrees greus, altres dolors extrems i hemorràgies, causant finalment la mort de la persona per aturada cardíaca, aproximadament, als dos dies d'ingerir la toxina.

## Estructura

Els compostos tenen una estructura similar, la de vuit residus d’aminoàcids disposats en un motiu macrobicíclic conservat (una estructura pentacíclica global en comptar els anells inherents a la prolina i els residus derivats del triptòfan); van ser aïllats el 1941 per Heinrich O. Wieland i Rudolf Hallermayer. Totes les amatoxines són oligopèptids que se sintetitzen com a proteoteïnes de 35 aminoàcids, a partir de les quals els vuit aminoàcids finals són escindits per una prolil oligopeptidasa. La seqüència esquemàtica d’aminoàcids de les amatoxines és Ile-Trp-Gly-Ile-Gly-Cys-Asn-Pro amb reticulació entre Trp i Cys a través del fragment sulfòxid (S = O) i hidroxilació en variants de la molècula. L'estructura vertebral (negra) és la mateixa en totes les amatoxines i cinc grups variables (vermell) determinen el compost específic.
Actualment hi ha deu amatoxines conegudes:
| Name | R¹ | R² | R$^3$ | R$^4$ | R⁵ |
| Amanitina | OH | OH | NH₂ | OH | OH |
| β-Amanitin | OH | OH | OH | OH | OH |
| γ-Amanitin | OH | H | NH₂ | OH | OH |
| ε-Amanitin | OH | H | OH | OH | OH |
| Amanullin | H | H | NH₂ | OH | OH |
| Amanullinic acid | H | H | OH | OH | OH |
| Amaninamide | OH | OH | NH₂ | H | OH |
| Amanina | OH | OH | OH | H | OH |
| Proamanullin | H | H | NH₂ | OH | H |
S'ha informat de δ-amanitina, però no s'ha determinat la seva estructura química.

## Referències

* ↑ Diaz, James H. «Amatoxin-Containing Mushroom Poisonings: Species, Toxidromes, Treatments, and Outcomes». Wilderness & Environmental Medicine, 29, 1, 2018, pàg. 111–118. DOI: 10.1016/j.wem.2017.10.002. PMID: 29325729.
* 1 2 Litten, W. «The most poisonous mushrooms». Scientific American, 232, 3, 3-1975, pàg. 90–101. DOI: 10.1038/scientificamerican0375-90. PMID: 1114308.
* ↑ «Gene family encoding the major toxins of lethal Amanita mushrooms». Proceedings of the National Academy of Sciences of the United States of America, 104, 48, 11-2007, pàg. 19097–101. Bibcode: 2007PNAS..10419097H. DOI: 10.1073/pnas.0707340104. PMC: 2141914. PMID: 18025465.
* ↑ «Identification of structural features involved in binding of alpha-amanitin to a monoclonal antibody». Biochemistry, 32, 15, 4-1993, pàg. 4043–50. DOI: 10.1021/bi00066a027. PMID: 8471612.
# Norstedt

Norstedt (frisó septentrional Noorst, danès Nordsted ) és un municipi del districte de Nordfriesland, dins l'Amt Viöl, a l'estat alemany de Slesvig-Holstein. És a 16 kilòmetres de Husum. El 31 de desembre del 2023 tenia 387 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
# Heiligenhafen

Heiligenhafen (pronunciació alemanya:, baix alemany Hilligenhaven) és una ciutat del districte de Ostholstein, a Schleswig-Holstein, Alemanya. És a la costa, enfront de l'illa de Fehmarn al Mar Bàltic, a uns 60 km al nord-est de Lübeck, i 55 km a l'est de Kiel. El 2023 tenia 9373 habitants.

## Història

Com a ciutat portuària, va sorgir cap al 1250 de l'unió dels pobles colons de Helerikendorp i Tulendorp, així com dels pobles de Kerstinbuerfeld, Küsdorp i Vrysgard. El 1305 va rebre el dret de mercat segons el dret de Lübeck pel comte Gerard II d'Holstein-Plön.

## Geografia

Al centre de la ciutat hi ha una petita cala, la binnensee (llac interior) que el separa de l'oest de la ciutat. Hi ha dos promontoris a la costa: Steinwarder i Graswarder , aquest últim és un santuari d'aus.

## Economia

Un petit port pesquer i un port esportiu amb 1000 amarratges es troba a la part oberta de la cala propera al centre de la ciutat. El turisme és una part important de l'economia de la ciutat. Cada estiu, l'atracció principal és un festival de de dies anomenat "Hafenfest Tage" (festival del port) que atrau visitants de tot el país.

## Referències

* ↑ «Heiligenhafen». Gran Enciclopèdia Catalana. Barcelona: Grup Enciclopèdia Catalana.
* ↑ «Datenanzeige für Heiligenhafen, Stadt» (en alemany). Statistikamt Nord. [Consulta: 17 març 2025].
* ↑ «Geschichte» (en alemany). Batllia de Heiligenhafen. [Consulta: 17 març 2025].
* ↑ «Geschichte Heiligenhafen» (en alemany). Ostsee Info GmbH. [Consulta: 17 març 2025].
# Unión Deportiva Gáldar

La Unión Deportiva Gáldar és un club de futbol amb seu a Gáldar, Las Palmas, a la comunitat autònoma de les Illes Canàries. Fundat l'any 1988 juga a la Preferent de Las Palmas, i celebra els partits a casa a l'Estadi Barrial, amb una capacitat de 5.000 localitats.

## Temporada a temporada

| Temporada | Divisió | Posició |
| 1988–91 | Regional | — |
| 1991/92 | 3a | 4t |
| 1992/93 | 3a | 15è |
| 1993/94 | 3a | 5è |
| 1994/95 | 3a | 4t |
| 1995/96 | 2a B | 15è |
| 1996/97 | 2a B | 10è |
| 1997/98 | 2a B | 17è |
| 1998/99 | 3a | 8è |
| 1999/00 | 3a | 12è |
| 2000/01 | 3a | 8è |
| Temporada | Divisió | Posició |
| 2001/02 | 3a | 9è |
| 2002/03 | 3a | 6è |
| 2003/04 | 3a | 5è |
| 2004/05 | 3a | 7è |
| 2005/06 | 3a | 8è |
| 2006/07 | 3a | 9è |
| 2007/08 | 3a | 3r |
| 2008/09 | 3a | 7è |
| 2009/10 | 3a | 19è |
| 2010/11 | Reg. Pref. | 5è |
| 2011/12 | Reg. Pref. | — |
* 3 temporades a Segona Divisió B
* 16 temporades a Tercera Divisió

## Jugadors notables

* Jon Bakero
* Jordi Ocaña
* Kiko Ratón
* Federico Fuentes
* Luis Reyes
* Juan Carlos Socorro

## Enllaços externs

* Perfil de l'equip Futbolme (en castellà)
* Regional Preferente de Las Palmas (en castellà)
# Arlewatt

Arlewatt (frisó septentrional Alwat, danès Arlevad ) és un municipi del districte de Nordfriesland, dins l'Amt Nordsee-Treene, a l'estat alemany de Slesvig-Holstein. El límit natural al nord del municipi és el riu Arlau. Limita al nord amb Ahrenshöft i Viöl, a l'est amb Olderup, al sud amb Horstedt i a l'oest amb Hattstedtermarsch. El 31 de desembre del 2023 tenia 345 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
# Sotará

El volcà Sotará, també conegut com a Cerro Azafatudo, és un estratovolcà que es troba al departament del Cauca, Colòmbia, a uns 25 km al sud-est de Popayán. El seu cim s'eleva fins als 4.400 msnm. Les tres calderes que té el volcà fan que el cim tinguin una forma irregular. No hi ha registre històric d'erupcions del volcà, tot i que presenta fumaroles i activitat.

## Vegeu també

* Llista de volcans a Colòmbia

## Referències

* 1 2 «Global Volcanism Program | Sotará» (en anglès). [Consulta: 2 maig 2024].
* ↑ «Volcán Sotará - Peakbagger.com». [Consulta: 2 maig 2024].
* ↑ «Ingeominas :: Instituto Colombiano de Geología y Minería - Generalidades», 28-10-2011. Arxivat de l'original el 2011-10-28. [Consulta: 2 maig 2024].

## Enllaços externs

* Instituto Colombiano de Geología y Minas - Volcán Sotará Arxivat 2011-10-28 a Wayback Machine. (castellà)
# Horstedt

Horstedt (frisó septentrional Hoorst , danès Horsted) és un municipi del districte de Nordfriesland, dins l'Amt Nordsee-Treene, a l'estat alemany de Slesvig-Holstein. És al nord de Husum en la carretera federal 5, que funciona com una derivació de Husum, al nord i després deriva cap a Niebüll. El 31 de desembre del 2023 tenia 806 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
# Cypseloides

Cypseloides és un gènere d'ocells de la família dels apòdids (Apodidae). Aquests falciots habiten diferents hàbitats a les zones neàrtica i neotropical.

## Taxonomia

Segons la classificació del Congrés Ornitològic Internacional (versió 13.2, 2023) aquest gènere està format per 8 espècies:
* falciot de cara tacada (Cypseloides cherriei).
* falciot de barbeta blanca (Cypseloides cryptus).
* falciot fumat (Cypseloides fumigatus).
* falciot pitblanc (Cypseloides lemosi).
* falciot fosc (Cypseloides niger).
* falciot de Rotshchild (Cypseloides rothschildi).
* falciot de les cascades (Cypseloides senex).
* falciot frontblanc (Cypseloides storeri).

## Referències

* ↑ Gill, Frank; Donsker, David; Rasmussen, Pamela. «Owlet-nightjars, treeswifts, swifts» (en anglès). IOC World Bird List Version 13.2.
* ↑ «Cypseloides». Cercaterm. TERMCAT, Centre de Terminologia. Rev. 19 març 2025(català)